
[bookmark: _GoBack]Článok o zmene klímy v Karpatskom dohovore – KONEČNÁ VERZIA 

Vzhľadom na zraniteľnosť nestabilných horských ekosystémov a zmenu klímy, ktorej sú hlavné hospodárske odvetvia a horské komunity vystavené, ako aj kľúčovú funkciu, ktorú hory majú vo vzťahu k ostatným geografickým oblastiam, zmluvné strany budú:

a. presadzovať postupy zamerané na zmiernenie zmeny klímy vo všetkých odvetviach, na ktoré sa dohovor vzťahuje, pri súčasnom zohľadnení ich vzájomnej interakcie, 

b. presadzovať postupy zamerané na prispôsobovanie sa dôsledkom zmeny klímy prostredníctvom podpory spolupráce v oblasti vedy a výskumu, medziodvetvovej integrácie, medzinárodnej spolupráce, zvyšovania informovanosti, zapájania verejnosti a spolupráce všetkých zainteresovaných strán, ako aj prostredníctvom podporovania miestnych procesov plánovania adaptácie a realizácie jednotlivých krokov, predovšetkým v tých oblastiach a sektoroch, ktoré sú najviac zraniteľné,

c. prijímať komplexné opatrenia na zníženie rizík a minimalizáciu nepriaznivých dôsledkov zmeny klímy, a to predovšetkým tých, ktoré súvisia s výskytom extrémnych prejavov počasia. 



